**Pastel**

*Tamara Tomiris Gorincioi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pastel

Ce mai faci într-o toamnă cu ceruri aprinse în iarbă,

rozele îşi scutură floarea, suspinând de tine întreabă.

îţi trimit un sărut prin cocorii ce în ceruri se pierd,

amintirile toate, ca pe un vis de aur, le strâng la piept.

Ce mai faci, cine îţi face cafeaua amară şi te alintă,

cine ca mine sufletul tău răvăşit de visare îl ascultă.

îşi trimit o scrisoare pe o frunză cuprinsă de zbor,

cine îţi aprinde focul în sobă, când te cuprinde un dor?!

Unde eşti, în ce lumi rătăcesc înstrăinaţi paşii grei,

cerul adânc cu îngeri de ceară mă priveşte cu ochii tăi.

îţi trimit talisman inima învelită într-o frunză de vie,

dintr-o toamnă barbară şi tristă, într-o maramă arămie.